Alle har deres eget sind og deres egen mulighed for at vælge deres skæbne.
Jeg bad om stolen, og grunden til det er,
at man dør med det samme.
6: DU MÅ IKKE SLÅ IHJEL
SIDEN GENINDFØRSLEN AF DØDSSTRAF I USA I 1976 ER OVER 8.000 MENNESKER BLEVET IDØMT DØDSSTRAF FOR MORD
HER ER HISTORIEN OM DØDSGANG-FANGE #0-375690
STATSFÆNGSEL
Mange tror, at årsagen til, at jeg bad om stolen, er,
at jeg vil udskyde min henrettelse.
Det passer ikke.
Jeg ved, at jeg er skyldig.
Hvad er meningen med dødsstraf, hvis man ikke bruger den ordentligt?
EN ORIGINAL SERIE FRA NETFLIX
Jeg gik hen og affyrede et skud, og så et skud til, da jeg kom tæt på.
Hun blev skudt i kinden, og kuglen stoppede i kæben.
Jeg jagtede ham om bag et skrivebord og stak ham omkring 25 gange.
Jeg kunne ikke fatte, at jeg lige havde myrdet nogen.
Jeg føler ingen anger.
Jeg begyndte at stikke fyren på sofaen.
I MARTS 1997 BLEV WAYNE DOTY DØMT FOR DRAB
HAN SIDDER PÅ DØDSGANGEN
FLORIDA STATSFÆNGSEL RAIFORD I FLORIDA
Man låser ikke mennesker inde i en celle. De er ikke dyr.
Man kan ikke forvente, at det individ er et menneske efter al den tid i en celle.
Sådan fungerer det ikke.
Den person bliver værre, end han var, da han kom.
Jeg blev født i Pueblo i Colorado den 12. april 1973.
Min far var alkoholiker.
Han var altid på druk eller ude med sine venner.
Han var fysisk voldelig over for alle mine stedmødre.
Der er en gang, jeg især kan huske.
Han havde banket Shelly, så hun lignede en,
der havde været oppe imod Mike Tyson.
Halvdelen af hendes hår var revet ud.
Begge øjne var hævede. Næsen var smadret. Munden var smadret.
Havde vi haft skydevåben i huset, og det havde min far aldrig,
så havde jeg dræbt min far. Det skulle jeg have gjort for længe siden.
Fra det tidspunkt kom jeg på tværs af loven oftere og oftere.
Jeg stak af hjemmefra. Jeg stjal checks fra min far.
Jeg stjal penge fra ham. Jeg forsøgte at komme ud af det miljø.
Og endelig, da jeg var 15 eller 16, flyttede jeg.
Jeg kunne ikke mere. Jeg var gammel nok til at flytte.
DEREFTER FLYTTEDE DOTY RUNDT I LANDET I ADSKILLIGE ÅR
I 1996, DA HAN VAR 23, FIK HAN ARBEJDE PÅ EN FABRIK I PLANT CITY I FLORIDA
Min bedstefar sagde altid til mig:
"Du skal ikke gå med tingene i hovedet."
"Hvis du gør det, hober det sig op,
og så eksploderer det, og så får du virkelig problemer."
Og det var det, der skete.
Jeg begyndte at drikke mere. Jeg blev mere irritabel og vred.
Harvey Horne var min værkfører.
Han var også mellemmand ud i metamfetamin.
Jeg tog over og tog noget metamfetamin.
Jeg var hjemme hos ham en aften.
Jeg tog derover med en pistol,
men det var ikke min plan at røve ham eller gøre ham noget.
Jeg tog den med for at bytte den for stoffer.
Da jeg dukkede op,
havde vi begge været høje af metamfetamin i en uge i træk.
Vi begyndte at skændes.
Da han rejste sig, vidste jeg med det samme,
at vi enten ville komme op at slås,
eller også ville jeg dræbe ham eller i hvert fald gøre ham fortræd.
Og hvis jeg skyder, hvorfor så ikke dræbe?
Jeg fik ham skubbet væk fra mig, og da jeg gjorde det,
trak jeg min revolver og skød ham i ansigtet på klos hold.
Jeg vidste ikke, om han var død eller ej.
Jeg tænkte, at jeg ikke kunne efterlade ham døende.
Så jeg tømte magasinet og skød ham fem gange i ansigtet.
Fortjente han at dø? Sikkert ikke.
Men han er død, og det kan jeg ikke ændre på.
Staten gik efter dødsstraf.
Men fordi jeg ikke havde alvorlige forbrydelser bag mig,
endte de med at idømme mig livstid uden mulighed for prøveløsladelse.
I 2011 VAR DOTY INDSAT I STATSFÆNGSLET I FLORIDA
Jeg forventer i høj grad respekt.
Jeg respekterer andre og forventer det.
Uanset om man er indsat eller fængselsbetjent.
Sådan går det bare ikke altid.
Jeg solgte tobak, som vi jo ikke må have.
Det er et sort marked.
Xavier Rodriguez.
Jeg troede i første omgang, at han havde stjålet noget fra mig.
Han var ung og rapkæftet. Han kaldte mig for en "led bøsserøv".
DOTY OG EN ANDEN INDSAT FIK RODRIGUEZ MED PÅ EN UDFORDRING
VED AT TILBYDE HAM CHANCEN FOR AT VINDE TOBAK
Jeg sagde til ham:
"Vi giver dig håndjern på, der er lavet af lagener."
"Hvis du slipper fri, vinder du."
Der var tale om tobak for 100 dollar dengang.
Han sagde ja.
Jeg gik om bag ham og tog fat om hans hals.
Han skulle besvime.
Når man først standser blodtilførslen til hjernen,
dør man på få minutter, fordi hjernen mangler ilt.
Der gik 15 sekunder, og så pissede han på sig selv.
Jeg så urin på gulvet.
Jeg stak ham omkring 25 gange i hans mave og overkrop.
Da han var død, røg jeg en cigaret,
tog et bad og gik nedenunder igen.
Jeg sagde, at der lå et lig ovenpå.
Det var beregnende.
Det var et topsikret fængsel,
og så var jeg i stand til det. Det var ret godt klaret.
Der var ingen tvivl om min skyld i den her sag.
Der er ingen grund til at slå mig selv oven i hovedet
og sidde og finde på en fantasi om, at jeg ikke er skyldig. Det er jeg.
I RETTEN ERKLÆREDE DOTY SIG SKYLDIG I DRABET PÅ RODRIGUEZ
HAN BLEV IDØMT DØDSSTRAF I 2013
Jeg hedder Mary Cole. Jeg er Wayne Charles Dotys mor.
Det her er Randy. Han var lige stoppet i hæren.
Vi var kærester i en periode, og jeg blev gravid og fik Wayne.
Han vejede 3.062 g, så vidt jeg husker.
Han havde lyst, krøllet hår og blå øjne.
Han lignede sin far. Hans far er lyshåret og har blå øjne.
Randy kunne godt lide sin frihed.
Han var den slags mand, der tog af sted uden at komme tilbage.
En dag var Randy og jeg kommet op at skændes.
Jeg kørte i supermarkedet.
Da jeg kom tilbage, var Wayne og Randy væk.
Jeg ringede til politiet.
Jeg sagde, at min søn var væk, og at faren havde taget ham.
De spurgte, om vi var separeret. Det var vi ikke.
De sagde, at Randy var hans far,
og at han også havde ret til barnet.
Jeg tænkte, at han nok ville dukke op før eller siden, men det gjorde han ikke.
Han kom aldrig tilbage med Wayne og gav ikke besked.
Wayne sagde, at Randy havde sagt, jeg var død.
DA WAYNE DOTY VAR 14, OPDAGEDE HAN, AT HANS MOR, MARY, STADIG VAR I LIVE Han gik ind i sin bedstemors lade i Michigan og fandt billeder af mig.
Han vidste ikke, hvem jeg var, så han spurgte sin bedstemor.
Hun sagde, at det var hans mor.
Næste gang jeg så ham, var han ældre. 20-21 år gammel.
Wayne ringede og ville gerne til Denver
og være sammen med sine brødre og sin søster.
Vi fik ham herud.
Han var her i omkring tre måneder. Højst.
Da han var her, følte han sig nok udenfor.
"Hører jeg til her, eller gør jeg ikke?"
Han fik et arbejde og købte en bil.
Han kunne godt lide at campere. Han havde venner.
De tog af sted fredag aften og kom tilbage søndag.
Vi kom hjem.
Waynes bil var væk. Jeg tænkte, at han nok var ude igen.
Næste dag hørte vi ingenting.
Hans chef, som han arbejdede for, ringede
og sagde, at han var væk. Han havde sagt op.
"Han er taget tilbage til Florida. Hans far havde brug for ham."
Jeg forstår ikke, hvorfor han bare rejste på den måde.
Havde Randy sådan en magt over ham?
Fik Randy ham til at føle sig skyldig, så han var nødt til at tage tilbage?
Jeg hørte ikke noget i et stykke tid.
Og så ringede Randy til mig og sagde: "Mary?"
Jeg sagde: "Ja."
Og jeg... Den stemme. Den dialekt.
"Mary?" "Ja?"
"Det er Randy." "Det siger du ikke."
"Hvad vil du?"
"Nu har Wayne klokket i det."
"Hvad har han gjort?"
"Han har skudt en fyr fem gange i ansigtet."
Wayne Doty dræbte min far. Han myrdede ham koldblodigt.
Han skød ham i ansigtet.
Min far hed Harvey Eugene Horne II.
Jeg hedder Harvey Eugene Horne III.
Vi fiskede ofte søndag morgen.
Ude på vandet. Bare far og søn.
Vi...
Vi havde mange gode dage på søen.
De fleste af mine tidligste minder er, at vi fisker.
Og mine tidligste gode minder er, at jeg fisker med min far.
Min far og jeg var tæt knyttet.
Jeg var enebarn. Ingen søskende, så jeg fik al opmærksomheden.
Al den kærlighed og omsorg,
som man kan give en person.
Det gav han mig.
Han havde en god humor.
Det hele var for sjov. Han var aldrig ond.
Han var en fin fyr og sjov at være sammen med.
Lige før jeg fyldte 21,
var jeg på arbejde, og så dukkede politiet op.
De fortalte mig det.
Det var den mest forfærdelige nyhed, jeg har hørt.
Min far var blevet myrdet.
Skuddræbt.
Jeg sørgede over tabet, og i mellemtiden...
Jeg endte selv i problemer.
Jeg gjorde noget, som jeg ikke burde have gjort.
Det påvirkede helt sikkert mit liv, at jeg ikke havde en, der var stolt af mig.
Alle sønner vil gerne gøre deres fædre stolte på en eller anden måde.
Jeg ville ønske, at han var her, så han kunne fiske med mig
og nyde dagen. Men...
Det er han ikke. Så når jeg har muligheden,
tager jeg ud til vandet og fisker.
Jeg elsker dig, far.
14 ÅR EFTER DRABET PÅ HARVEY HORNE II
DRÆBTE DOTY XAVIER RODRIGUEZ I FÆNGSLET
Han sagde: "Mor, jeg er ked af det."
"Jeg håber, at jeg får dødsstraf." "Jeg håber, at du kan affinde dig med det."
Det sagde jeg, at jeg kunne. Han er voksen
og kan træffe sine egne beslutninger. Men jeg vil ikke have, at han dør.
Ikke før Gud siger, at det er tid for ham.
Ikke når han selv vil.
Der er ingen tvivl om min skyld i den her sag.
Føler jeg anger i forhold til ofret?
Nej, jeg gør ikke.
Men jeg ser på ofrets mor, og hvis det var mig, der var blevet dræbt,
ville jeg ønske en afslutning på det for min mors skyld,
hvis det var mig.
Det var godt at høre hans stemme.
Han siger, at han fortjener det, men...
Undskyld. Men han...
Han siger, at han fortjener at dø, fordi han tog det liv.
Men da han gjorde det...
...gjorde han det for at redde sig selv.
Fyren prøvede at kapre Waynes forretninger.
Det er svært at se, hvordan Wayne kunne være i stand til at gøre sådan.
Nogle gange prøver jeg at sætte mig selv i hans sted.
Jeg tror ikke, at det barn nogensinde har set ægte kærlighed
i sit liv.
Kun da han var helt lille.
Og jeg tror, at Wayne har tilbragt så mange år i fængsel,
at han ikke kender til andet end det,
han har lært i fængslet.
Når man sidder i fængsel, må man klare sig selv,
for der er ingen, der hjælper en.
Er det sådan, Wayne vil dø? Ved at nogen dræber ham?
Ville han få det bedre? Kan han så se Jesus?
Nej.
I 2013 VALGTE DOTY AT FORSVARE SIG SELV
I SAGEN OM DRABET PÅ XAVIER RODRIGUEZ
HAN BAD ALDRIG OM DØDSSTRAF,
MEN FORTALTE OM DRABET HUDLØST ÆRLIGT
BILL CERVONE VAR ANKLAGER FOR DELSTATEN FLORIDA
Han talte imod dødsstraf.
Men alt, hvad han sagde til og præsenterede for nævningene,
skubbede dem i retning af den konklusion,
at dødsstraf ville være passende.
STATSADVOKAT WILLIAM P. CERVONE
Jeg har haft en del direkte kontakt med ham.
Det har jeg ikke normalt. Især ikke med drabstiltalte.
Han er interessant og intelligent.
Han er også meget skræmmende.
Han fortæller helt uden følelser, at han har dræbt før,
og at han kunne gøre det igen, hvis omstændighederne krævede det.
Han er drevet af en moral, der er stærk og unik for ham,
selvom den ville være fremmed og uacceptabel for resten af os.
Men den er en stor del af hans liv.
DOTY ERKLÆREDE SIG SKYLDIG
OG BLEV DØMT TIL DØDEN DEN 5. JUNI 2013
ALACHUA COUNTY STATSADVOKAT
MEN TRE ÅR SENERE BLEV STRAFFEN ERKLÆRET FORFATNINGSSTRIDIG
FLORIDAS HØJESTERET
Indtil for et par år siden
kunne et flertal i et nævningeting godt anbefale dødsstraf,
og så kunne dommeren træffe beslutningen.
Det var det, der skete, i Dotys første retssag.
Ti ud af tolv anbefalede dødsstraf.
Højesteret ændrede reglerne
angående dødsstraf i USA og især i Florida
for et par år siden i Hurst-sagen.
Efter Hurst-sagen skal det være en enstemmig beslutning.
BESLUTNINGEN GJORDE DOTYS DØDSSTRAF UGYLDIG
HAN SKAL STÅ OVER FOR NYE NÆVNINGE
De vil få at vide, at de ikke skal se på,
om han er skyldig eller ej, for det er allerede fastslået.
De skal kun beslutte, hvilken straf han skal have.
Intet har ændret sig siden retssagen i 2013,
der kan få mig til at se anderledes på det.
Den eneste straf, jeg kan gå efter etisk og juridisk er dødsstraf.
I 2016 KONTAKTEDE DOTY PRESSEN ANGÅENDE DEN JURIDISKE PROCES
INDSAT VIL FREMSKYNDE HENRETTELSE
JEG ER SKYLDIG, OG BEVISERNE UNDERBYGGER DET
STATEN SYLTER DEN HER SLAGS SAGER,
SÅ INDSATTE SIDDER I ISOLATION I ÅR
DET FRARØVER OFRETS FAMILIER EN AFSLUTNING
DOTY HÆVDEDE, AT DET FORLÆNGEDE OFRETS FAMILIES LIDELSER
Jeg har mange ord, der beskriver, hvordan jeg har det med Wayne Doty.
Men jeg vælger at lade være, for det nytter jo ikke.
Jeg får ikke min far tilbage. Wayne ændrer ikke mening.
Han vil gøre vores retssystem til grin
og vil kæmpe for hans ret til at få lov til at dø.
Det ville han ikke, da han dræbte min far. Efter han dræbte min far,
gjorde han alt for ikke at komme i fængsel.
Jeg synes, at han er en morderisk kujon.
Wayne Doty er en morderisk kujon. Det er det, han er.
Han er så kujonagtig, at han vil have, at delstaten
tager hans liv frem for selv at gøre det.
Han tænkte ikke på liv, før han fandt ud af, at han ikke brød sig om fængslet.
Han sad i fængsel,
og så fandt han ud af, at det ikke var så fedt.
"Jeg kan kun slippe væk, hvis jeg dør, men jeg tør ikke gøre det selv."
"Jeg får dem til at dræbe mig."
Der er mange, der spørger:
"Giver det dig en afslutning, hvis han dør?"
"Giver det en afslutning, hvis han kommer i stolen?"
"Giver det en afslutning, at den mand, der dræbte din far, er død?"
Man kan ikke få en afslutning.
Jeg ved ikke, hvor folk har det fra,
for hvis man afslutter noget, betyder det, er det er slut.
Så har man glemt det, og jeg glemmer aldrig...
...hvad den morderiske kujon gjorde.
Så jeg og mine...
...tanker og mine følelser er, at jeg ville elske,
hvis Wayne Doty bliver den ældste fange i Floridas statsfængsel.
At han lever der, indtil han er gammel og knap nok kan gå.
Indtil han lider og ikke kan få smertestillende.
Indtil der ikke er noget, der kan lindre.
Ingen blød seng. Ingen bekvemmelighed.
Jeg vil se Wayne lide resten af sit liv i fængsel.
Og dø som en gammel mand.
Det ville være det bedste, der kunne ske med Wayne Doty.
Wayne er en fin fyr. Han er et godt menneske.
Et meget forstående menneske. Han er meget intelligent.
Han har et godt hjerte.
Han har et hjerte af guld.
Mange ville have et hjerte som hans.
Min far forlod mig, før jeg blev født, og så døde han af en overdosis heroin.
Min mor var der ikke rigtig for mig.
Første gang, jeg røg i fængsel, var i 2003.
Efter jeg havde siddet inde i omkring fem år,
mødte jeg Wayne gennem en af mine venner.
Han var en fin fyr, og han sagde,
at Wayne var en, der var god at snakke forretninger med.
Vi begyndte at lave forretninger sammen.
Vi tjente penge på skrå og den slags.
Vi opbyggede et venskab, og så blev det til...
Som et forhold mellem far og søn.
Og derfor kalder jeg ham far.
Han er som en far for mig.
Jeg havde ikke nogen far som barn.
Alle de råd, han har givet mig,
har været den slags råd, en far giver sin søn.
Det betyder meget.
Vi skriver sammen to gange om ugen. Han holder fast i mig.
Han holder styr på mig.
Vil I have et brev fra Wayne?
Her. Kom. Vi går herind.
Her.
Det er breve fra Wayne.
"Mandag den 18. januar 2016."
"Hej, sønnike. Hvor begynder jeg?
Du skal vide, at far elsker dig, og at min kærlighed er betingelsesløs.
Jeg tænker mere på dig, end du gør på mig,
men det er fint nok."
"Vil du tilbage i fængslet?" Helt sikkert ikke.
"Det er der, du er på vej hen. Vil du miste dit kørekort?
Hvis du kører spritkørsel én gang mere, ryger du i fængsel.
Og du var lige ved at dø.
Jeg elsker dig og ved, at du kan oppe dig, Brett."
Se alle de breve. Vi skriver virkelig sammen.
Der er så mange. Der må være... Der er nærmest et brev for hver anden dag.
Han støtter mig, og jeg støtter ham.
Når man har nogen...
Det er bedre med én god ven end 30 falske.
Når man virkelig kan tale med nogen og stole på nogen,
og man ved, at de ikke vender sig mod en, så er det uvurderligt.
Wayne dræbte Rodriguez på grund af tobakken.
Wayne fik en stor sending tobak,
der skulle sættes på vognen og over til en anden.
Rodriguez stjal tobakken.
Det er mange penge. Der må gøres noget.
Wayne nåede dertil, hvor det enten var hans liv eller Rodriguez'.
Han gik ikke bare hen og skød ham uden grund.
Der var et motiv.
Der var en årsag til, at han gjorde det.
Han var på en måde tvunget til det.
Hvis han havde haft en far og en mor, der havde støttet ham
og været der for ham som barn, ville han ikke være i den her situation.
Hvis de henretter ham, bliver jeg knust.
Han er en faderfigur for mig.
Han giver mig altid gode råd.
Jeg har et helt andet syn på livet nu.
Han har virkelig påvirket mit liv. Helt sikkert.
Jeg har sagt, at han efterlader folk, der elsker ham, hvis han ikke kæmper. Kærlighed er betingelsesløs. Man elsker, uanset hvilke valg folk træffer.
Uanset hvad de har gjort.
Når man elsker, elsker man. Sådan er det bare.
Og jeg elsker ham. Han er som en far for mig.
Han er min bedste ven.
DOTY HAR IGEN VALGT AT REPRÆSENTERE SIG SELV
VED DEN NYE STRAFUDMÅLING
MEN IFØLGE LOVGIVNINGEN SKAL HAN HAVE EN EN ADVOKAT KLAR
Jeg skal være forberedt på at gå ind i sagen når som helst.
Wayne skal kunne kigge på mig og sige:
"Copek, nu skal du tage over."
Det sker nok ikke med Wayne, men jeg skal være forberedt.
I hver afgørende fase skal dommeren minde ham om:
"Du har ret til en advokat. Vil du have en advokat?"
Så snart Wayne blev dømt til døden,
gik han op i, hvad han kunne gøre for at fremskynde henrettelsen.
Jeg kender Wayne rigtig godt.
Wayne er en hård nød at knække.
Jeg tror, at han stoler på mig.
Ikke bare som hans advokat, men som hans ven.
Wayne har ingen uddannelse, men er han intelligent? Helt sikkert.
Han er meget intelligent.
Og nysgerrig.
Mange tror,
at de her fyre på dødsgangen er monstre og forfærdelige mennesker.
Og de har da helt sikkert gjort forfærdelige ting.
Men det definerer dem ikke. De er ikke bare det.
Jeg ville nødig defineres af det værste, jeg har gjort i mit liv.
Wayne er allerede kendt skyldig.
Så den høring, der kommer nu, handler om,
om han skal have livstid eller dødsstraf.
Dødsstrafsager er nervepirrende.
Sager, hvor man fratager nogen deres frihed, er nervepirrende.
Men dødsstrafsager, hvor man taler om liv og død, er intense.
Wayne er en ærlig, nogle gange hudløst ærlig, person.
Og selv, hvis Wayne vil præsentere det for nævningene
og lade det være op til dem, uden at han taler for et bestemt udfald,
så håber jeg virkelig, at han viser dem, den godhed, der er i ham.
Jeg håber selvfølgelig, at de kan se værdien i hans liv, og...
Og at de skåner hans liv.
KORT FØR DEN NYE RETSSAG GIK DOTY MED TIL AT BESVARE FLERE SPØRGSMÅL
Wayne Doty er en morderisk kujon.
Det er lige det, han er.
Han er så kujonagtig, at han vil have delstaten
til at tage hans liv, fordi han ikke tør selv.
Jeg vil gerne se Wayne lide resten af sit liv i fængslet.
Han skal dø som en gammel mand.
Det ville være det bedste, der kunne ske med Wayne Doty.
Jeg er ked af, at han har det sådan, når han slet ikke kender mig.
Føler han, at jeg skal sidde i fængsel resten af mit liv, så er det sådan.
Hans far var ikke nogen engel.
Fortjente han at dø? Sikkert ikke. Men han er død, og jeg kan intet gøre.
Jeg er ked af det. Jeg kan ikke gøre noget ved det.
Wayne dræbte Rodriguez på grund af tobak.
Han gik ikke bare hen og skød ham uden grund.
Der var et motiv.
Der var en grund til, at han gjorde det.
Man han blev også tvunget til det.
Det kom dertil, at det var enten hans liv eller Rodriguez'.
Jeg ved ikke med sikkerhed, at det var Rodriguez, der stjal fra mig.
Jeg ved det ikke. Der var ingen beviser.
Jeg så ikke med mine egne øjne, at han tog noget fra den vogn,
som det blev stjålet fra.
Efterfølgende har jeg tænkt på,
hvem der ville lade nogen binde deres hænder,
hvis de havde stjålet fra personen?
Vi havde haft et sammenstød nogle måneder før.
Det startede med en avis.
Han kaldte mig for en led bøsserøv.
Og hvis der er nogen nogen steder, der kalder mig det,
så er det respektløst, og det tolererer jeg ikke.
Hvorfor? Jeg siger ikke sådan. Jeg har høje forventninger om respekt.
Jeg forventer at blive respekteret,
uanset hvem du er, eller hvilken situation det er.
Det er jo menneskeligt.
Men han er væk nu, og det kan jeg ikke ændre.
Og ifølge dine værdier kan den slags respektløshed,
hvor man kalder nogen en bøsserøv, være årsag til et drab?
Det kan det være. Hvis andre hører dem kalde en det,
og de ser, at man finder sig i det,
så har man blottet sig, og så bliver man et offer.
Det kan åbne en dør, som jeg ikke vil have åbnet.
Jeg lukker den, så snart den åbner.
Jeg er 44 år og bliver snart 45.
Jeg er ældre nu. Jeg er ikke en af de unge mere.
Jeg kan ikke klare mig i et kvarter mod en af de unge,
der vil give mig en omgang.
Det eneste, man kan gøre, er at gøre en ende på det med det samme.
Det lyder koldt, men sådan er det.
Behøver man at dræbe? Nej, det gør man ikke.
Han var ikke nogen trussel mod mig. Han behøvede ikke at dø, men han døde, og sådan er det.
På det tidspunkt følte det som det rigtige at gøre.
Jeg er et voldeligt menneske, og det er sådan, jeg er.
Det er det, jeg har lært, siden jeg var barn.
Det er bare sådan, jeg er.
Jeg har taget en andens liv. Jeg tager ansvaret på mig.
Jeg har taget det på mig og accepteret det.
Det er et stort ansvar at stå ved.
Jeg skabte situationen, og nu håndterer jeg konsekvenserne.
Hvis det var op til mig, gik jeg direkte fra retsbygningen til henrettelsen.
Jeg kunne gøre den her samtale færdig
og gå ind og få det overstået.
Jeg ville se ofrets familie i øjnene og sige:
"Jeg er ked af det. Jeg kan ikke ændre det."
"Men hvis det her kan give jer en afslutning, så lad os gøre det."
"Så kan I komme videre med jeres liv, og jeg kan hvile i fred."
Jeg har gjort noget forkert.
Og jeg må betale prisen for mine handlinger.
DEN 26. FEBRUAR 2018 TALTE DOTY TIL NÆVNINGENE FOR SIDSTE GANG
6: DU MÅ IKKE SLÅ IHJEL
Jeg er morder.
I den her situation
ville der normalt stå en advokat her, der bad jer om
at idømme tiltalte, deres klient, fængsel på livstid.
Jeg tog en lang snak med mine folk i går.
I skal vælge den mulighed, der virker nødvendig.
Sørg for, at I træffer beslutningen baseret på beviser og ikke meninger.
Den skal baseres på loven.
Mere har jeg ikke at sige. Tak.
Nævninge, nu skal I trække jer tilbage og begynde drøftelserne.
MINDRE END FIRE TIMER SENERE ER NÆVNINGENE KLAR
Jeg kan forstå, at I er nået til enighed.
Giv mig jeres afgørelse.
"Nævningene er enstemmigt enige om, at tiltalte Wayne C. Doty
skal idømmes dødsstraf. Ja."
Jeg vil huskes for den, jeg er. Ikke en, der er falsk.
Ikke en, der vil være en, de ikke er.
Hvad er meningen med dødsstraf, hvis man ikke benytter den ordentligt?
Hvor mange liv skal der til, før folk forstår,
at det, der foregår inde i mit hoved, stammer tilbage fra min barndom?
Det er den, jeg er, og jeg er glad for at være den, jeg er.
Jeg vil altid være den, jeg er. Det er der ikke mange, der kan sige.
De vil hellere flygte resten af deres liv og forsøge at undgå virkeligheden.
Det gør jeg ikke. Jeg vil se den i øjnene og håndtere den.
WAYNE DOTY SIDDER STADIG PÅ DØDSGANGEN
HENRETTELSESDATOEN ER IKKE FASTSAT